Foto’s: Hier is ‘BSV’ se topvyf-boereVan links na regs is boere Hennie, Philru, Francois, Louis B en Louis M. (Foto: kykNET) Dit lyk asof boer Louis B se sagte blou oë en skaam glimlag die enkellopende vroue van die land se knieë behoorlik lam gemaak het. Louis B, van Ottosdal in Noordwes, het die meeste briewe ontvang van vanjaar se toptien-deelnemers. Marciel Hopkins, aanbieder van die program, het in Donderdagaand se episode van Boer soek ŉ vrou by dié tien hubare boere ŉ draai gemaak om die briewe wat van reg oor Suid-Afrika aan hulle gestuur is, uit te deel. Die ander vier boere wat saam met Louis B die topvyf vir die 15de seisoen uitmaak, is Louis M van Bela-Bela in Limpopo, Philru van Petrus Steyn in die Vrystaat, Hennie van Moorreesburg in die Wes-Kaap, en Francois van Oudtshoorn in die Wes-Kaap. Só lyk vanjaar se topvyf-deelnemers aan Boer soek ŉ vrou: